techiaith/cofnodycynulliad_en-cy huggingface dataset:
English: We have all had to sacrifice a great deal of freedom, and I think it's very damaging for social unity when people in my constituency see visitors to the area that don't have to make the same sacrifices. People tell me that they still see it as being very busy in terms of visitors in their areas. And the more robust we can we be now, I think, the less tension will be created. It's important that we do reduce that tension because we look forward to seeing tourism reviving again. I do agree with the message of your letter to the police and local government, telling people to stay away from second homes and holiday accommodation, and so on. You say that that includes people who are already here. You say that leaving or staying somewhere they should not be visiting, without good reason, constitutes a criminal offence. Well, if it is a criminal offence, then shouldn't we empower the police more on this, including the possibility of heavier fines?
Welsh: Dŷn ni i gyd yn gorfod aberthu llawer o ryddid ar hyn o bryd, a dwi'n meddwl bod hi'n niweidiol iawn i undod cymdeithasol pan fydd pobl yn fy etholaeth i yn gweld ymwelwyr i'r ardal fel petaen nhw ddim cweit yn gorfod aberthu'r un rhyddid, ac mae pobl yn dweud wrthyf i'n dal eu bod nhw'n teimlo ei bod hi'n brysur iawn o ran ymwelwyr yn eu hardaloedd nhw. Y mwyaf cadarn, dwi'n meddwl, y gallwn ni fod rŵan, y lleiaf o densiwn sy'n mynd i gael ei greu; mae'n bwysig lleihau tensiwn achos dŷn ni'n edrych ymlaen at weld twristiaeth yn gallu ailgydio. Ond, dwi yn cyd-fynd â'r neges yn eich llythyr chi i'r heddlu a llywodraeth leol yn dweud wrth bobl i gadw draw o dai gwyliau, ail gartrefi, ac ati. Roeddech chi'n dweud bod hynny'n cynnwys pobl sydd eisoes yma. Roeddech chi'n dweud bod gadael neu aros yn rhywle lle nad ydych chi'n byw, heb reswm da iawn, yn cyflawni trosedd. Rŵan, os ydy hi'n drosedd, onid oes yna le'n dal i ystyried ymbweru'r heddlu'n fwy ar hyn, yn cynnwys y posibilrwydd o ddirwyon trymach?
English: Well, of course we are always open to keeping a close eye on the powers available to the police currently and what we are doing through -
Welsh: Wel, wrth gwrs, rŷn ni'n agored, bob tro, i gadw llygad ar bwerau sydd gyda'r heddlu ar hyn o bryd a beth rŷn ni'n ei wneud trwy'r pethau -
English: - things that we do in terms of fining and making the impact of the measures the police can take effective. The information we've always had from the police week by week is that they have what they need. Now, if that changes in the future, then, of course, we will think about that and see what we can do. The actual evidence we have is that trips being made by people in Wales are stable. The number of trips made on 7 April and 28 April - two dates on which there were census points - were practically identical. So, there's not a great deal of hard evidence that more trips are being made. But we're dealing with people's anxieties, of course, and bank holidays create particular anxieties that they will encourage people to make journeys that are not essential and should not be made. That's why I wrote an open letter, alongside the police service, alongside the leader of the Welsh Local Government Association, just trying to get that message across to people. We are still all subject to the restrictions that Rhun ap Iorwerth referred to. Unnecessary journeys are not allowed in the current arrangements. Taking a trip to the beach, travelling a long distance to go to Snowdonia - that's not allowed under these arrangements. People shouldn't do it and, if they do, the police in Wales will take action.
Welsh: - pethau rydym yn eu gwneud o ran dirwyo a sicrhau bod effaith y mesurau y gall yr heddlu eu cymryd yn effeithiol. Y wybodaeth rydym wedi'i chael bob amser gan yr heddlu wythnos ar ôl wythnos yw bod ganddynt yr hyn sydd ei angen arnynt. Nawr, os bydd hynny'n newid yn y dyfodol, byddwn yn meddwl am hynny wrth gwrs ac yn gweld beth y gallwn ei wneud. Y dystiolaeth wirioneddol sydd gennym yw bod nifer y tripiau sy'n cael eu gwneud gan bobl yng Nghymru yn sefydlog. Roedd nifer y tripiau a wnaed ar 7 Ebrill a 28 Ebrill - dau ddyddiad pan gynhaliwyd cyfrifiadau - bron yn union yr un fath. Felly, nid oes llawer o dystiolaeth gadarn fod mwy o deithiau'n cael eu gwneud. Ond rydym yn mynd i'r afael â phryderon pobl wrth gwrs, ac mae gwyliau banc yn creu pryderon penodol y byddant yn annog pobl i wneud siwrneiau nad ydynt yn hanfodol ac na ddylid eu gwneud. Dyna pam yr ysgrifennais lythyr agored, ynghyd â'r gwasanaeth heddlu, ynghyd ag arweinydd Cymdeithas Llywodraeth Leol Cymru, i geisio cyfleu'r neges honno i bobl. Rydym yn dal i fod yn ddarostyngedig i'r cyfyngiadau y cyfeiriodd Rhun ap Iorwerth atynt. Ni chaniateir teithiau diangen yn y trefniadau presennol. Mynd ar daith i'r traeth, teithio pellter hir i fynd i Eryri - ni chaniateir y pethau hynny o dan y trefniadau hyn. Ni ddylai pobl ei wneud ac os ydynt yn ei wneud, bydd yr heddlu yng Nghymru yn rhoi camau ar waith.
English: The cost of the current lockdown will be felt not just in financial terms but also in healthcare terms. Cancer Research UK recently said that we're missing 2,300 cancers a week because of the reduction in GP referrals. It's clear that we need to spend a lot more money on health in the future, but we'll only be able to do that if we have a successful and growing economy. The Office for Budget Responsibility has estimated that the cost of this lockdown will be anything from £500 billion to £1 trillion. The Government deficit in the UK is going to balloon by, perhaps, £300 billion this year - that's 20 times the entire Welsh Government budget. If we don't take some risks in getting the economy moving, and we have to take the risk that the infection rate of coronavirus will continue as it is - . So long as we can protect the vulnerable, or the most vulnerable, then does the First Minister agree that, if we are going to spend more on the health service in the future, we have, therefore, to get the economy back on its feet?
Welsh: Bydd cost y cyfyngiadau symud presennol i'w theimlo nid yn unig mewn termau ariannol ond hefyd mewn termau gofal iechyd. Dywedodd Cancer Research UK yn ddiweddar ein bod yn colli 2,300 o ganserau'r wythnos oherwydd y gostyngiad yn nifer yr atgyfeiriadau gan feddygon teulu. Mae'n amlwg fod angen inni wario llawer mwy o arian ar iechyd yn y dyfodol, ond ni fyddwn ond yn gallu gwneud hynny gydag economi lwyddiannus sy'n tyfu. Mae'r Swyddfa Cyfrifoldeb Cyllidebol wedi amcangyfrif y bydd y cyfyngiadau symud hyn yn costio rhwng £500 biliwn a £1 triliwn. Mae'n bosibl y bydd diffyg y Llywodraeth yn y DU yn cynyddu £300 biliwn eleni - mae hynny'n 20 gwaith cymaint â chyllideb Llywodraeth Cymru gyfan. Os nad ydym yn cymryd rhai risgiau i geisio sicrhau bod yr economi'n symud, ac mae'n rhaid inni gymryd y risg y bydd cyfradd heintio'r coronafeirws yn parhau fel y mae - . Cyhyd â'n bod yn gallu amddiffyn y rhai sy'n agored i niwed, neu'r rhai mwyaf agored i niwed, a yw'r Prif Weinidog yn cytuno bod yn rhaid i ni gael yr economi yn ôl ar ei thraed os ydym eisiau gwario mwy ar y gwasanaeth iechyd yn y dyfodol?
English: It has been mentioned several times this morning that we're paying carers - rightly, in my opinion - a £500 payment in recognition of what they do. But what hasn't been mentioned this morning, and it was brought to my attention by a constituent who lives in Montgomeryshire, but works over the border, is that they won't be receiving that. Now, I hope that you will agree to join with me with the newly elected Tory MP in Montgomeryshire and also in Powys to seek assurances that these inequalities that exist, because we've put it in place and England haven't, could be addressed. It is completely unfair in that respect. And the other thing that hasn't been mentioned about positive changes to our benefits for people in Wales is the additionality that we are paying and the difference between that for free-school-meal recipients. It's £15 in England per week and it's £19.50 per week in Wales. And, again, it really does demonstrate the difference between the thinking between a Tory and a Labour Government about who really needs help and who is actually getting it.
Welsh: Crybwyllwyd sawl gwaith y bore yma ein bod yn rhoi taliad o £500 i ofalwyr - a hynny'n briodol, yn fy marn i - i gydnabod yr hyn y maent yn ei wneud. Ond yr hyn nas crybwyllwyd y bore yma, a thynnwyd fy sylw ato gan etholwr sy'n byw yn Sir Drefaldwyn ond sy'n gweithio dros y ffin, yw na fyddant yn derbyn y taliad hwnnw. Nawr, rwy'n gobeithio y byddwch yn ymuno â mi gyda'r Aelod Seneddol Torïaidd sydd newydd gael ei ethol yn Sir Drefaldwyn a hefyd ym Mhowys i ofyn am sicrwydd y gellid mynd i'r afael â'r anghydraddoldebau hyn sy'n bodoli am ein bod ni wedi rhoi hyn ar waith a Lloegr heb wneud hynny. Mae'n gwbl annheg yn hynny o beth. A'r peth arall nas crybwyllwyd ynglŷn â newidiadau cadarnhaol i'n budd-daliadau i bobl yng Nghymru yw'r ychwanegiad rydym yn ei dalu a'r gwahaniaeth rhwng hwnnw ar gyfer y rhai sy'n cael prydau ysgol am ddim. Mae'n £15 yr wythnos yn Lloegr ac mae'n £19.50 yr wythnos yng Nghymru. Ac unwaith eto, mae'n dangos yn glir y gwahaniaeth ym meddylfryd Llywodraeth Dorïaidd a Llywodraeth Lafur o ran pwy sydd angen cymorth a phwy sy'n ei gael mewn gwirionedd.
English: The next item is the statement by the Minister for Economy, Transport and North Wales on the response to coronavirus, and I call on the Minister to make the statement - Ken Skates.
Welsh: Yr eitem nesaf, felly, yw'r datganiad gan Weinidog yr Economi, Trafnidiaeth a Gogledd Cymru ar yr ymateb i coronafeirws, a dwi'n gofyn i'r Gweinidog i wneud ei ddatganiad - Ken Skates.
English: Diolch, Llywydd. I'd like to begin by first of all thanking Members across the Chamber, as well as our social partners and our colleagues in every area of public service in Wales, for the huge amount of work that's been done in contributing to and supporting the economic response to coronavirus. Now, as I will come to outline, we've made a great deal of progress in delivering rapid support through our economic resilience fund through the Development Bank of Wales, and through business rate relief being administered by local authorities, and I'd like to pay tribute to everybody who's helped on that particular front. Now, I say this because the need for this support could not be greater. Economies around the world are showing signs of record contractions and significant unemployment. The eurozone economy shrank at the sharpest pace on record in the first quarter, and even the strongest economy, Germany, recorded unemployment rising by 373,000 in April. There are many businesses in Wales that have already had to take tough decisions. Of those businesses and venues that must currently remain closed, there are over 200,000 employees within those industries in Wales. Over a third of those work within the food and drink industries, and over a quarter work in the retail sector. This is before we take into account, of course, the supply chain impact. But our priority is public health and controlling the pandemic. Without public confidence in that, consumers will not go to shops, people will not travel and workers will not return to offices.
Welsh: Diolch, Lywydd. Hoffwn ddechrau drwy ddiolch yn gyntaf i Aelodau ar draws y Siambr, yn ogystal â'n partneriaid cymdeithasol a'n cydweithwyr ym mhob maes gwasanaeth cyhoeddus yng Nghymru, am y gwaith aruthrol sydd wedi'i wneud wrth gefnogi a chyfrannu at yr ymateb economaidd i'r coronafeirws. Nawr, fel y byddaf yn amlinellu, rydym wedi gwneud llawer iawn o gynnydd yn darparu cymorth cyflym drwy ein cronfa cadernid economaidd drwy Fanc Datblygu Cymru, a thrwy sicrhau bod awdurdodau lleol yn gweinyddu rhyddhad ardrethi busnes, a hoffwn dalu teyrnged i bawb sydd wedi helpu mewn perthynas â hynny. Nawr, rwy'n dweud hyn oherwydd na allai'r angen am y cymorth hwn fod yn fwy. Mae economïau o amgylch y byd yn dangos arwyddion o grebachu gwaeth nag erioed a diweithdra sylweddol. Mae economi ardal yr ewro wedi crebachu'n gyflymach nag erioed yn y chwarter cyntaf, ac mae hyd yn oed yr economi gryfaf, yr Almaen, wedi cofnodi bod diweithdra wedi cynyddu 373,000 ym mis Ebrill. Mae llawer o fusnesau yng Nghymru eisoes wedi gorfod gwneud penderfyniadau anodd. O'r busnesau a'r lleoliadau sy'n gorfod aros ar gau ar hyn o bryd, mae dros 200,000 yn gweithio yn y diwydiannau hynny yng Nghymru. Mae dros draean o'r rheini'n gweithio o fewn y diwydiannau bwyd a diod, ac mae dros chwarter yn gweithio yn y sector manwerthu. Mae hyn cyn i ni ystyried yr effaith ar y gadwyn gyflenwi wrth gwrs. Ond ein blaenoriaeth ni yw iechyd y cyhoedd a rheoli'r pandemig. Heb hyder y cyhoedd yn hynny, ni fydd defnyddwyr yn mynd i siopau, ni fydd pobl yn teithio ac ni fydd gweithwyr yn dychwelyd i'w swyddfeydd.
English: I'm grateful to the Minister for his answers. He's rightly said, and it's also something that the First Minister mentioned in response to questions today, that much of what will need to be done to protect and strengthen the Welsh economy can't be done by the Welsh Government alone, because the resources simply aren't there. And I wonder if the Minister can say a little bit more today about the discussions he's been having with UK Government about the support that's needed for some of our key businesses. We had the unfortunate news about General Electric going out to consultation about potentially a large number of redundancies. The steel sector, of course, continues to be a huge issue for us here in Wales in Port Talbot but also, of course, in Trostre in my own region. And I wonder if the Minister can say a little bit more about how those discussions with the UK Government are proceeding and whether he feels they fully understand. In the statement, the Minister mentioned that there is a need for the Chancellor to learn some lessons, and he also mentioned the furlough scheme. Can the Minister confirm this afternoon that he is still in active discussions with the UK Government about wishing both to maintain the furlough scheme, as he said, during the months that come, but also looking for some flexibility? I'm thinking particularly of seasonal workers - everybody from people who might usually work in a hotel or caravan park or, indeed, as lifeguards, and whether he feels that the Chancellor is in listening mode when he's raising those concerns.
Welsh: Rwy'n ddiolchgar i'r Gweinidog am ei atebion. Mae wedi dweud, yn gywir, ac mae hefyd yn rhywbeth y soniodd y Prif Weinidog amdano wrth ymateb i gwestiynau heddiw, na fydd llawer o'r hyn y bydd angen ei wneud i ddiogelu a chryfhau economi Cymru yn gallu cael ei wneud gan Lywodraeth Cymru yn unig, oherwydd nid yw'r adnoddau yno. Ac rwy'n meddwl tybed a all y Gweinidog ddweud ychydig mwy heddiw am y trafodaethau y mae wedi'u cael gyda Llywodraeth y DU am y cymorth sydd ei angen ar rai o'n busnesau allweddol. Cawsom y newyddion anffodus fod General Electric yn cynnal ymgynghoriad ynghylch nifer fawr o ddiswyddiadau posibl. Mae'r sector dur, wrth gwrs, yn parhau i fod yn broblem enfawr i ni yma yng Nghymru ym Mhort Talbot, ond hefyd, wrth gwrs, yn Nhrostre yn fy rhanbarth i. Ac rwy'n meddwl tybed a all y Gweinidog ddweud ychydig mwy ynglŷn â sut y mae'r trafodaethau hynny gyda Llywodraeth y DU yn mynd rhagddynt ac a yw'n teimlo eu bod yn deall yn iawn. Yn y datganiad, soniodd y Gweinidog fod angen i'r Canghellor ddysgu rhai gwersi, a soniodd hefyd am y cynllun ffyrlo. A all y Gweinidog gadarnhau y prynhawn yma ei fod yn parhau i gael trafodaethau gyda Llywodraeth y DU ynglŷn â'r awydd i gynnal y cynllun ffyrlo, fel y dywedodd, yn ystod y misoedd nesaf, ond i chwilio am rywfaint o hyblygrwydd hefyd? Rwy'n meddwl yn arbennig am weithwyr tymhorol - pobl a fyddai fel arfer yn gweithio mewn gwesty neu barc carafanau neu'n wir, fel achubwyr bywydau, ac a yw'n teimlo bod y Canghellor yn gwrando pan fydd yn codi'r pryderon hynny.
English: Minister, it is perhaps inevitable there are going to be job losses amongst the six million furloughed workers in the UK. Tourism has all but collapsed, and much of the aviation industry, as you've already reported on, has reduced substantially. Now, we've heard announcements recently of the voluntary redundancies in my constituency, in GE, in Nantgarw. GE is a very highly valued company of engineering excellence, training a world-class workforce. Can you confirm that you are in contact with GE, and that the Welsh Government will continue to give all the support it can to the company, and to its workforce, over the coming months as we begin to come out of the coronavirus lockdown?
Welsh: Weinidog, efallai ei bod yn anochel y bydd swyddi'n cael eu colli ymysg y 6 miliwn o weithwyr sydd ar ffyrlo yn y DU. Mae twristiaeth wedi dymchwel i bob pwrpas, ac mae'r diwydiant hedfan, fel rydych eisoes wedi dweud, wedi crebachu'n sylweddol. Nawr, rydym wedi clywed cyhoeddiadau'n ddiweddar am y diswyddiadau gwirfoddol yn fy etholaeth, yn General Electric, yn Nantgarw. Mae General Electric yn gwmni hynod bwysig sy'n rhagori ym maes peirianneg, ac mae'n hyfforddi gweithlu o'r radd flaenaf. A allwch chi gadarnhau eich bod mewn cysylltiad â General Electric, ac y bydd Llywodraeth Cymru yn parhau i roi pob cefnogaeth y gall ei rhoi i'r cwmni, ac i'w weithlu, dros y misoedd nesaf wrth inni ddechrau codi'r cyfyngiadau symud?
English: I'd like to thank Mick for his question. We've been a very loyal friend to GE, over many, many years. We've supported the company financially, we've supported the company in terms of the advice that we've been able to give it, and we are determined to support the company during this incredibly difficult period. Now, the voluntary redundancies consultation is going to last 45 days; it wouldn't be appropriate for me to comment on it in any detail at this stage whilst that is ongoing. But I can confirm that Welsh Government have been in very regular contact with GE in recent weeks, and I have also written to the Secretary of State for Business, Energy and Industrial Strategy to ask that the UK Government looks at what it can do to provide support to the aerospace industry. We've seen a collapse in the sector across the globe. That means that it will be damaged for many years, if not decades, to come. But I am determined to ensure that, even though there may be a shrinkage overall in the global economy, the aviation sector and aerospace sector, Wales's aero sector emerges at least as strong as it went into it. Of course, there may well be job losses, but we need to ensure that those businesses that employ people with incredibly high pay rates compared to many other sectors, and those people who are very skilled, get the support that's required in order to guarantee as many jobs as possible when we emerge.
Welsh: Hoffwn ddiolch i Mick am ei gwestiwn. Rydym wedi bod yn gyfaill ffyddlon iawn i GE dros flynyddoedd lawer. Rydym wedi cefnogi'r cwmni'n ariannol, rydym wedi cefnogi'r cwmni o ran y cyngor rydym wedi gallu ei roi iddo, ac rydym yn benderfynol o gefnogi'r cwmni yn ystod y cyfnod hynod anodd hwn. Nawr, bydd yr ymgynghoriad ar ddiswyddiadau gwirfoddol yn para 45 diwrnod; ni fyddai'n briodol i mi roi sylwadau manwl arno ar hyn o bryd tra bo'n parhau. Ond gallaf gadarnhau bod Llywodraeth Cymru wedi bod mewn cysylltiad rheolaidd iawn â GE dros yr wythnosau diwethaf, ac rwyf hefyd wedi ysgrifennu at yr Ysgrifennydd Gwladol dros Fusnes, Ynni a Strategaeth Ddiwydiannol yn gofyn i Lywodraeth y DU edrych ar yr hyn y gall ei wneud i ddarparu cymorth i'r diwydiant awyrofod. Rydym wedi gweld cwymp yn y sector ar draws y byd. Mae hynny'n golygu y bydd wedi'i niweidio am flynyddoedd lawer, os nad degawdau, i ddod. Ond rwy'n benderfynol o sicrhau, er y bydd yr economi fyd-eang yn gyffredinol, y sector hedfan a'r sector awyrofod, yn crebachu, y bydd sector awyrennau Cymru yn dod allan ohoni o leiaf cyn gryfed ag yr aeth i mewn. Wrth gwrs, mae'n ddigon posibl y bydd swyddi'n cael eu colli, ond mae angen inni sicrhau bod y busnesau sy'n cyflogi pobl ar gyfraddau cyflog anhygoel o uchel o gymharu â llawer o sectorau eraill, a'r bobl fedrus iawn hynny, yn cael y cymorth angenrheidiol er mwyn sicrhau cynifer o swyddi ag sy'n bosibl pan ddown allan o'r cyfnod hwn.
English: Many north Wales holiday let businesses contacted me when the Welsh Government announced revised criteria for business support grants, but only for them. One said that for many farmers, they represent an essential part of their income; the process is dreadfully stalled, causing great distress for my constituents. Another asked, 'How many self-catering businesses have to go bust before we get the help we were promised?' Another said, 'They're penalising genuine businesses. Ken Skates said that if you ran a successful business in 2019, then your business will be successful in 2020. I believed him and hope he will keep to his word.' So, how will you keep to you word? How do you respond to the permanent employee of Guidant Global, which contracts to Airbus at their Broughton site, where their workforce of 500 were furloughed and served with an at-risk-of-redundancy notice on 28 April, who has asked for help?
Welsh: Cysylltodd nifer o fusnesau llety gwyliau yng ngogledd Cymru â mi pan gyhoeddodd Llywodraeth Cymru feini prawf diwygiedig ar gyfer grantiau cymorth busnes, a hynny ar eu cyfer hwy yn unig. Dywedodd un eu bod yn rhan hanfodol o incwm llawer o ffermwyr; mae'r broses yn araf ofnadwy ac mae hynny'n achosi gofid mawr i fy etholwyr. Gofynnodd un arall, 'Sawl busnes hunanddarpar sy'n mynd i orfod mynd i'r wal cyn y byddwn yn cael y cymorth a addawyd inni?' Dywedodd un arall, 'Maent yn cosbi busnesau go iawn. Dywedodd Ken Skates y byddai eich busnes yn llwyddiannus yn 2020 os oedd yn llwyddiannus yn 2019. Roeddwn yn ei gredu ac yn gobeithio y byddai'n cadw at ei air.' Felly, sut y bwriadwch gadw at eich gair? Sut rydych chi'n ymateb i'r alwad am gymorth gan un o weithwyr parhaol Guidant Global, sy'n contractio i Airbus yn eu safle ym Mrychdyn, lle cafodd eu gweithlu o 500 eu rhoi ar ffyrlo a'u hysbysu ar 28 Ebrill o'r perygl y gallent gael eu diswyddo?
English: Business improvement districts, such as the Bangor BID in my constituency, are crucial to the work of regenerating the shopping areas of a number of towns and cities across Wales. Their work will be extremely valuable in dealing with the huge problems facing our high streets as a result of the current crisis. Now, £6 million is to be allocated to BIDs in England, in terms of providing support for three-month levy payments. Now I was wondering whether there would be match funding for Wales, and if so, when? And does your Government have any intention to assist businesses in the 16 BIDs that are currently still paying a levy into the scheme? The Scottish Government has allocated £1 million to assist the 18 BIDs in that country.
Welsh: Mae ardaloedd gwella busnes, fel y Bangor business improvement district yn fy etholaeth i, yn allweddol i'r gwaith o adfer canolfannau siopau nifer o drefi a dinasoedd ar draws Cymru, ac fe fydd eu gwaith nhw, wrth gwrs, yn hynod werthfawr i ddelio efo'r problemau enfawr sy'n wynebu'n stryd fawr yn sgil yr argyfwng presennol. Mae £6 miliwn yn cael ei ddyrannu i BIDs yn Lloegr, fel cymorth tuag at dri mis o daliadau levy. Hoffwn i wybod a fydd arian cyfatebol yn dod i Gymru, ac os bydd, pryd? Ac oes gan eich Llywodraeth chi unrhyw fwriad i helpu busnesau yn yr 16 o gynlluniau BID sydd, hyd yma, yn parhau i dalu levy i mewn i'r cynllun? Mae Llywodraeth yr Alban wedi dyrannu £1 miliwn i helpu'r 18 ardal busnes sydd yn y wlad honno.
English: Can I thank Siân for her question? This is something that the Deputy Minister for Housing and Local Government, I know, has been considering very recently. I'm pleased to say that a positive decision was made and I'll make sure that that is conveyed in detail to all Members.
Welsh: A gaf fi ddiolch i Siân am ei chwestiwn? Mae hyn yn rhywbeth y gwn fod y Dirprwy Weinidog Tai a Llywodraeth Leol wedi bod yn ei ystyried yn ddiweddar iawn. Rwy'n falch o ddweud i benderfyniad cadarnhaol gael ei wneud ac fe wnaf sicrhau bod y manylion yn cael eu rhoi i'r holl Aelodau.